
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1506 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Επιβολή πρόσθετου τέλους για απλή τελωνειακή πα¬ 


ράβαση στον δΙύΑΒΙ ΑΗΜΑΩ ΤΟΥ ΖΑΚΙ. 1 

Επιβολή πολλαπλού τέλους στους ΚΑΛΑΦΑΤΗ 
ΑΝΔΡΕΑ του Ιωάννη και ΑΝΑΣΤΑΣΟΠΟΥΛΟ 

ΙΩΑΝΝΗ του Αλεξάνδρου. 2 

Εκποίηση-ανταλλαγή του υπηρεσιακού αυτοκινήτου του 
Γενικού Προξενείου της Ελλάδος στην Κολωνία 3 


Υπαγωγή επιχειρηματικού σχεδίου της εταιρεί¬ 
ας «Οθηθράαιτη ΑΕ», με έδρα την Παλλήνη Ατ¬ 
τικής, στις διατάξεις του ν. 3299/2004 (ΦΕΚ 261/ 


Α/23.12.2004), άρθρο 3, παράγραφος 1, περίπτωση 

ε, υποπερίπτωση χί. 4 

Ειδικότερες ρυθμίσεις για την εκτέλεση εξειδικευ- 
μένων διαγνωστικών και ιατρικών πράξεων από 
το Ίδρυμα Ιατροβιολογικών Ερευνών της Ακαδη¬ 
μίας Αθηνών. 5 

Υπερωριακή απασχόληση μονίμων υπαλλήλων του 
Ταμείου Διοικήσεως & Διαχειρίσεως Αγροκτήμα¬ 
τος Πανεπιστημίου Θεσσαλονίκης. 6 

Υπερωριακή Υπερωριακή απασχόληση προσωπι¬ 
κού ιδιωτικού δικαίου του Ταμείου Διοικήσεως 
& Διαχειρίσεως Αγροκτήματος Πανεπιστημίου 

Θεσσαλονίκης. 7 

Καθορισμός δικαιολογητικών, θεματικών ενοτήτων 
και διάρκειας εκπαίδευσης απόκτησης βεβαίω¬ 
σης παραδοσιακού κρεοπώλη του ή της συζύγου 

παραδοσιακού κρεοπώλη. 8 

Άρση άδειας ίδρυσης και λειτουργίας μουσικού εκ¬ 
παιδευτηρίου. 9 

Κατάργηση της Λέσχης της Σχολής Αστυφυλάκων. 10 
Χορήγηση άδειας άσκησης επαγγέλματος Κοινωνι¬ 
κού Λειτουργού στο ΜΑΡΚΑΚΗ ΜΙΧΑΛΗ του ΚΩΝ¬ 
ΣΤΑΝΤΙΝΟΥ. 11 

Κατανομή δύο (2) κενών οργανικών θέσεων Ειδικού 
Τεχνικού Προσωπικού (Ε.Τ.Π) σε τμήματα της 

Α.Σ.ΠΑΙ.Τ.Ε. 12 

Έγκριση Εσωτερικού Κανονισμού του Κέντρου «ΕΙΔΙ¬ 
ΚΗ ΠΑΙΔΕΙΑ» με τον τίτλο «ΕΣΩΤΕΡΙΚΟΣ ΚΑΝΟ¬ 
ΝΙΣΜΟΣ ΤΟΥ ΚΕΝΤΡΟΥ ΔΙΗΜΕΡΕΥΣΗΣ ΚΑΙ ΚΟΙ¬ 
ΝΩΝΙΚΗΣ ΦΡΟΝΤΙΔΑΣ». 13 


12 Οκτωβρίου 2006 

ΑΠΟΦΑΣΕΙΣ 


, (1) 

Επιβολή πρόσθετου τέλους για απλή τελωνειακή 
παράβαση. 

Ο ΔΙΕΥΘΥΝΤΗΣ 

ΤΗΣ ΔΙΕΥΘΥΝΣΗΣ ΠΑΡΑΚΟΛΟΥΘΗΣΗΣ 
& ΕΛΕΓΧΟΥ ΑΝΑΣΤΑΛΤΙΚΩΝ 
ΚΑΘΕΣΤΩΤΩΝ (ΔΙΠΕΑΚ) 

Με την υπ’ αριθμ. 133/2006 καταλογιστική πράξη του 
Διευθυντή Παρακολούθησης και Ελέγχου Ανασταλτικών 
καθεστώτων (ΔΙ.Π.Ε.Α.Κ.), επιβλήθηκε στον δΙΘΑΒΙ ΑΗΜΑΩ 
ΤΟΥ ΖΑΚΙ κάτοικο εξωτερικού και προσωρινά Ελλάδας 
ΜΕΝΑΝΔΡΟΥ 15 -17 - ΑΘΗΝΑ ήδη αγνώστου διαμονής, 
πρόσθετο τέλος ευρώ ΟΚΤΩ ΧΙΛΙΑΔΕΣ Α (8.000) για 
την παράνομη κατοχή του ΙΧΕ αυτ/του μάρκας Β.Μ.νν. 
με αριθμό κυκλοφορίας ΗΙ-474Ν κατά παράβαση του 
άρθου 137 παρ Α1 του ν. 2960/2001. 

Ο Διευθυντής 
ΗΛΙΑΣ ΚΑΒΑΚΑΣ 

-♦- 

( 2 ) 

Επιβολή πολλαπλού τέλους. 

Ο ΠΡΟΪΣΤΑΜΕΝΟΣ ΤΗΣ Δ/ΝΣΗΣ 
ΤΟΥ Ζ' Τ.Ε.Τ.Σ. ΠΕΙΡΑΙΑ 

Με την υπ’ αριθμ. ΠΤΠ.432/02/28.9.2006 καταλογιστι- 
κή πράξη του Ζ' Τελωνείου Ελευθέρων Τελωνειακών 
Συγκροτημάτων Πειραιά, επιβλήθηκε για το αδίκημα 
της λαθρεμπορίας υγρών καυσίμων, κατά παράβαση 
των άρθ. 118, 142 παρ. 2,150 παρ. 1, εδάφ. α', 2, 3, άρθ. 
152 παρ. 1 και 2, 155 παρ. 1, 2, εδάφ. α' και ζ' του ν. 
2960/2001 «Περί Εθνικού Τελωνειακού Κώδικα», στους 
ΚΑΛΑΦΑΤΗ ΑΝΔΡΕΑ του Ιωάννη και ΑΝΑΣΤ ΑΣΟΠΟΥΛΟ 
ΙΩΑΝΝΗ του Αλεξάνδρου, συνολικό πολλαπλό τέλος, 
που ανέρχεται στο ποσό των 1.000,00 ευρώ (χίλια ευρώ) 
και το οποίο επιμερίσαμε σε αυτούς όπως ακολουθεί: 
1) στον ΚΑΛΑΦΑΤΗ ΑΝΔΡΕΑ του Ιωάννη ΕΥΡΩ 500,00 
(πεντακόσια ευρώ) και 2) στον ΑΝΑΣΤΑΣΟΠΟΥΛΟ ΙΩ¬ 
ΑΝΝΗ του Αλεξάνδρου ΕΥΡΩ 500,00 (πεντακόσια ευρώ). 
Καταλογίσαμε στους ανωτέρω -με αλληλέγγυα υπο¬ 
χρέωση αυτών- και τους δασμούς και λοιπούς φόρους, 
για την διαφυγούσα της κατάσχεσης ποσότητα που 
ανέρχονται σε 102,62 ευρώ (εκατόν δύο ευρώ και εξήντα 

δύο λεπτά). Τέλος, κατά την είσπραξη του πολλαπλού 
τέλους υπολογίζονται επίσης προς είσπραξη 2% επί του 
πολλαπλού τέλους τέλη χαρτοσήμου και 20% επί των 
τελών χαρτοσήμου υπέρ Ο.Γ.Α., (ήτοι 24,00 €). Κηρύξαμε 
ένα έκαστο από τους ανωτέρω αλληλεγγύως υπόχρεο 
για την καταβολή των επιβληθέντων στον άλλο συγκα- 
ταλογιζόμενο του πολλαπλών τελών. 

Ο ΑΝΑΣΤΑΣΟΠΟΥΛΟΣ ΙΩΑΝΝΗΣ του Αλέξανδρου, είχε 
τελευταία γνωστή διεύθυνση κατοικίας στην Ελευσίνα, 
οδός Πίνδου αρ. 7, τελευταία επαγγελματική διεύθυνση 
στον Ασπρόπυργο, οδός 18° χλμ Νέας Εθνικής οδού Αθη¬ 
νών Κορίνθου και σήμερα είναι αγνώστου διαμονής. 

Ο Προϊστάμενος 
ΕΥΣΤΑΘΙΟΣ ΚΑΤΣΑΣ 
-♦- 

Αριθμ. 085/ΑΖ/ΚΟΛΩΝΙΑ/ΑΣ28575 (3) 

Εκποίηση-ανταλλαγή του υπηρεσιακού αυτοκινήτου του 
Γενικού Προξενείου της Ελλάδος στην Κολωνία. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπ’ όψιν: 

1. Τις διατάξεις του ν. 2594/24.3.1998 «Περί Οργανισμού 
του Υπουργείου Εξωτερικών», άρθρο 147 & 148 παρ. 5γ, 
όπως τροποποιήθηκε με τον ν. 3072/4.12.2002, άρθρο 
12, παρ. 1 α. 

2. Την υπ’ αριθμ. Π23ΣΤΓΔΝ-25974/10707/26.5.2005 
απόφαση «Παροχή δικαιώματος υπογραφής με εντο¬ 
λή Υπουργού στον Υπηρεσιακό Γ ενικό Γ ραμματέα του 
Υπουργείου Εξωτερικών και σε περίπτωση απουσίας ή 
κωλύματος του, στον ΣΤ' Γ ενικό Διευθυντή του Υπουρ¬ 
γείου Εξωτερικών». 

3. Τα υπ’ αριθμ. α) ΑΠ:Φ.089/ΑΣ861/28.9.2006 και β) 
ΑΠ:Φ.085/089/ΑΣ880/27.9.2006 έγγραφα του Γ ενικού Προ¬ 
ξενείου της Ελλάδος στην Κολωνία περί εκποιήσεως- 
ανταλλαγής του υπηρεσιακού αυτοκινήτου της Αρχής. 

4. Το υπ’ αριθμ. Φ.078/Κολωνία/342/ΑΣ1986 από 
29.9.2006 έγγραφο της Γ ενικής Επιθεώρησης του Υπουρ¬ 
γείου Εξωτερικών, αποφασίζουμε: 

Εγκρίνουμε την εκποίηση-ανταλλαγή του υπηρεσιακού 
αυτοκινήτου του Γ ενικού Προξενείου της Ελλάδος στην 
Κολωνία, μάρκας ΑΙΟ 6, κατασκευής 1996, με αριθμό 
καταχώρησης Α0101 στο Βιβλίο Υλικού, αριθμό πλαισίου 
\Λ/ΑυΖΖΖ4ΑΖ\/Ν014324 και αριθμό κυκλοφορίας Κ9035, 
παρούσας αγοραστικής αξίας 3.000 ΕΥΡΩ με συμψη¬ 
φισμό της αξίας του στο τίμημα της αγοράς του νέου 
υπηρεσιακού αυτοκινήτου ΒΜ\Λ/ 520ό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 
Με εντολή Υπουργού 
Ο ΣΤ' Γ ενικός Διευθυντής 
ΜΙΛΤΙΑΔΗΣ ΧΙΣΚΑΚΗΣ 

-♦- 

(4) 

Υπαγωγή επιχειρηματικού σχεδίου της εταιρείας 
«ΟθηοράαΐΊΤΐ ΑΕ», με έδρα την Παλλήνη Αττικής, στις 
διατάξεις του ν. 3299/2004 (ΦΕΚ 261 /Α/23.12.2004), 
άρθρο 3, παράγραφος 1, περίπτωση ε, υποπερίπτω¬ 
ση χι. 

Ο ΥΠΟΥΡΓΟΣ ΑΝΑΠΤΥΞΗΣ 

Με την υπ’ αριθμ. 22170/ΔΒΕ 2370/3.10.2006 απόφαση 


του Υπουργού Ανάπτυξης, υπήχθη στις διατάξεις του 
νόμου 3299/2004 (ΦΕΚ 261/Α/04), άρθρο 3, παράγραφος 
1, περίπτωση ε, υποπερίπτωση χί, επιχειρηματικό σχέδιο 
με τα παρακάτω στοιχεία: 


ΕΠΩΝΥΜΙΑ ΕΤΑΙΡΕΙΑΣ 

0βπθρΙΐ3Γηη Α.Ε. 

ΑΝΤΙΚΕΙΜΕΝΟ 

Παραγωγή φαρμακευτικών 
παρασκευασμάτων και 
καλλυντικών 

ΤΟΠΟΣ ΕΠΕΝΔΥΣΗΣ 

18° χλμ. Λ. Μαραθώνος 
(Παλλήνη) 

ΝΟΜΟΣ ΕΠΕΝΔΥΣΗΣ 

ΑΤΤΙΚΗΣ 

ΥΨΟΣ ΕΠΕΝΔΥΣΗΣ 

14.745.061,00 

ΠΟΣΟΣΤΟ ΕΠΙΧΟΡΗΓΗΣΗΣ 

40% 

ΥΨΟΣ ΕΠΙΧΟΡΗΓΗΣΗΣ 

5.898.024,40 

ΝΕΕΣ ΘΕΣΕΙΣ ΑΠΑΣΧΟΛΗΣΗΣ 

Η περίληψη αυτή θα δημοσιευθεί στην Εφημερίδα 
της Κυβερνήσεως. 


Με εντολή Υπουργού 

Η Προϊσταμένη της Δ/νσης 
Α. ΚΑΡΤΣΑΚΛΗ 

-♦- 

Αριθμ. 77640α/Β1 (5) 

Ειδικότερες ρυθμίσεις για την εκτέλεση εξειδικευμένων 
διαγνωστικών και ιατρικών πράξεων από το Ίδρυμα 
Ιατροβιολογικών Ερευνών της Ακαδημίας Αθηνών 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του άρθρου 23 παρ. 4 του ν. 3467/2006 «Επιλογή 
στελεχών πρωτοβάθμιας και δευτεροβάθμιας εκπαίδευ¬ 
σης, ρύθμιση θεμάτων διοίκησης και εκπαίδευσης και 
άλλες διατάξεις» (Α' 128). 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α'98). 

γ. Της απόφασης 37876/ΣΤ5/2004 «Καθορισμός αρμο¬ 
διοτήτων Υφυπουργών του Υπουργείου Εθνικής Παιδεί¬ 
ας και θρησκευμάτων» (Β' 608). 

δ. Της απόφασης 30356/2006 «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γ. Κωνσταντόπουλο» 
(Β' 311). 

2. Την εισήγηση του Διοικητικού Συμβουλίου του Ιδρύ¬ 
ματος Ιατροβιολογικών Ερευνών της Ακαδημίας Αθηνών 
(συνεδρίαση 115η/30.6.2006) και 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
προϋπολογισμού ή του προϋπολογισμού του Ιδρύμα¬ 
τος Ιατροβιολογικών Ερευνών της Ακαδημίας Αθηνών, 
αποφασίζουμε: 

Αρθρο 1 

Κατηγορίες ιατρικών πράξεων 

Οι κατηγορίες των εξειδικευμένων διαγνωστικών και 
ιατρικών πράξεων που μπορούν να εκτελούνται από τα 
επί μέρους Κέντρα'Ερευνας του Ιδρύματος Ιατροβιολο- 
γικών Ερευνών της Ακαδημίας Αθηνών Ι.Β.ΕΑΑ. για την 
εκπλήρωση των σκοπών του σύμφωνα με το άρθρο 4 
του π.δ. 420/1991 (Α' 153), όπως ισχύει κάθε φορά είναι 
ιδίως οι ακόλουθες: 

- Αναλύσεις για Κυτταρογενετική εξακρίβωση χρωμο- 
σωμικών ανωμαλιών, γονιδιακή έκφραση και δομή ϋΝΑ, 
πρωτεομική σύσταση σε βιολογικά υγρά και ιστούς. 

- Φαρμακολογική ανάλυση για βιοϊσοδυναμία φαρ¬ 
μάκων. 

- Ανάλυση ιστών για γονιδιακό υπόστρωμα, ταξινόμη¬ 
ση νεοπλασιών κ,λ.π. 

- Μελέτη φυσιολογικών/παθοφυσιολογικών φαινομέ¬ 
νων χωρίς ή με χορήγηση φαρμάκων. 

- Εξετάσεις με ραδιοϊσότοπα συμπεριλαμβανομένης 
και ποζιτρονιακής τομογραφίας. 

- Πλήρης αναίμακτος έλεγχος καρδιοαναπνευστικού 
συστήματος εν ηρεμία, μετά από κόπωση ή μετά από 
χορήγηση φαρμάκων. 

- Αιματοληψία για εξειδικευμένες αιματολογικές, βιο¬ 
χημικές, μοριακές, γενετικές και άλλες εξετάσεις και 

- Ανάπτυξη ειδικών δεικτών για τη διάγνωση, θεραπεία 
και πρόγνωση γενετικών παθήσεων. 

Αρθρο 2 
Δικαιούχοι 

1. Δικαιούχοι των κατά το προηγούμενο άρθρο πρά¬ 
ξεων είναι, όλοι όσοι έχουν ανάγκη αυτών, ύστερα από 
παραπομπή τους από συνεργαζόμενα με το Ι.Β.Ε.Α.Α. 
κρατικά και ιδιωτικά νοσηλευτικά ιδρύματα, ή ύστερα 
από γνωμάτευση γιατρού του δημόσιου ή ιδιώτη. 

2. Για τις παρεχόμενες υπηρεσίες το Ι.Β.ΕΑ.Α δικαι¬ 
ούται να εισπράττει τις αμοιβές για κάθε επί μέρους 
κατηγορία πράξεων όπως κάθε φορά καθορίζονται από 
το Υπουργείο Υγείας και Κοινωνικής Αλληλεγγύης. Με 
τον όρο «αμοιβή» νοείται το σύνολο του κόστους της 
παρεχόμενης υπηρεσίας (Αντιδραστήρια, φάρμακα, ανα¬ 
λώσιμα, εξέταση κ.λ.π.). 

3. Γ ια τους άμεσα ασφαλισμένους σε κρατικούς ή 
ιδιωτικούς οργανισμούς καθώς και στα μέλη των οικογε¬ 
νειών τους η αμοιβή καταβάλλεται από τον οικείο κατά 
περίπτωση ασφαλιστικό οργανισμό. Γ ια το ποσοστό που 
δεν καλύπτεται από τον ασφαλιστικό οργανισμό καθώς 
και για τους μη ασφαλισμένους, η αμοιβή καταβάλλεται 
από τον ενδιαφερόμενο, σύμφωνα με τις προϋποθέσεις 
που ορίζονται με απόφαση του Διοικητικού Συμβουλίου 
του Ι.Β.ΕΑ.Α. 

Αρθρο 3 

Διαδικασία είσπραξης 

1. Γ ια την είσπραξη από το Ιδρυμα Ιατροβιολογικών 
Ερευνών της Ακαδημίας Αθηνών των προβλεπόμενων 
αμοιβών από την εκτέλεση των κατά περίπτωση πράξε¬ 
ων απαιτείται η σύναψη σύμβασης με κάθε ασφαλιστικό 
οργανισμό στην οποία προσδιορίζονται αναλυτικά τα 
δικαιολογητικά που απαιτούνται, ο χρόνος υποβολής 
τους και κάθε άλλη σχετική λεπτομέρεια. 


2. Ο έλεγχος, η εκκαθάριση και η εντολή πληρωμής 
του Ιδρύματος Ιατροβιολογικών Ερευνών της Ακαδημί¬ 
ας Αθηνών για τις προσφερόμενες υπηρεσίες γίνεται 
από τον οικείο ασφαλιστικό οργανισμό σύμφωνα με την 
προηγούμενη παράγραφο. 

3. Η αμοιβή για ιατρικές και διαγνωστικές πράξεις 
σε ασφαλισμένους ή σε μέλη των οικογενειών τους, 
που δεν καλύπτεται από τον οικείο κατά περίπτωση 
ασφαλιστικό οργανισμό καταβάλλεται από τον ίδιο τον 
ενδιαφερόμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2006 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΥΓΕΙΑΣ ΚΑΙ 

ΘΡΗΣΚΕΥΜΑΤΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΣΠΥΡΙΔΩΝ ΤΑΛΙΑΔΟΥΡΟΣ ΑΘΑΝΑΣΙΟΣ ΓΙΑΝΝΟΠΟΥΛΟΣ 
-♦- 

Αριθμ. 79381/Β2 (6) 

Υπερωριακή απασχόληση μονίμων υπαλλήλων του Τα¬ 
μείου Διοικήσεως & Διαχειρίσεως Αγροκτήματος Πα¬ 
νεπιστημίου Θεσσαλονίκης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ. Α') «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ.... και άλλες 
συναφείς διατάξεις». 

2. Τις υπ’ αριθμ. 2/72757/0022/31.12.2003 και 2/12412/ 
0022/3.3.2006 εγκυκλίους του Γ ενικού Λογιστηρίου του 
Κράτους «Περί παροχής οδηγιών για την εφαρμογή 
των διατάξεων του ν. 3205/2003» και «Περί παροχής 
οδηγιών για την υλοποίηση εισοδηματικής πολιτικής 
έτους 2006» αντίστοιχα. 

3. Τα υπ’ αριθμ. Φ.5/134/31.5.2006 και Φ.5/171/26.7.2006 
έγγραφα του Ταμείου Διοικήσεως και Διαχειρίσεως 
Αγροκτήματος Πανεπιστημίου Θεσσαλονίκης, από τα 
οποία προκύπτει ότι η υπερωριακή απασχόληση είναι 
απαραίτητη για την αντιμετώπιση εποχιακών, εκτάκτων 
και επειγουσών υπηρεσιακών αναγκών του Ιδρύματος 
αυτού. Συγκεκριμένα, η υπερωριακή εργασία κρίνεται 
αναγκαία για τη διατήρηση ενός μεγάλου αριθμού πρό¬ 
τυπων καλλιεργειών και εκτροφών, η περιποίηση των 
οποίων απαιτεί την παρουσία του προσωπικού του Ιδρύ¬ 
ματος και πέραν του κανονικού ωραρίου. 

4. Το γεγονός ότι έχει εγγράφει στον εγκριθέντα 
προϋπολογισμό του Ταμείου Διοικήσεως και Διαχει¬ 
ρίσεως Αγροκτήματος Παν/μιου Θεσσαλονίκης για το 
οικονομικό έτος 2006 πίστωση για κάλυψη δαπανών 
υπερωριακής απασχόλησης (ΚΑΕ 0261), ύψους εννέα 
χιλιάδων (9.000,00) Ευρώ. 

5. Την υπ’ αριθμ. 3786/ΣΤ5 (ΦΕΚ 608/Β/26.4.2004) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός Αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων», αποφασίζουμε: 

Εγκρίνουμε την υπερωριακή εργασία πέραν από τις 
ώρες της υποχρεωτικής απασχόλησης και μέχρι την 
22η ώρα, σε δέκα τρεις (13) μονίμους υπαλλήλους του 

Ταμείου Διοικήσεως και Διαχειρίσεως Αγροκτήματος 
Πανεπιστημίου Θεσσαλονίκης για το Β' εξάμηνο του 
2006 και για αριθμό ωρών σαράντα πέντε (45) συνολικώς 
στον κάθε εργαζόμενο. Ειδικότερα, εγκρίνουμε την ως 
άνω υπερωριακή εργασία στους κάτωθι υπαλλήλους: 

α) σε τρεις (3) υπαλλήλους κλάδου ΠΕ Γεωπόνων, 

β) σε τέσσερις (4) υπαλλήλους κλάδου ΔΕ Διοικητι- 
κού-Λογιστικού, 

γ) σε τέσσερις (4) υπαλλήλους κλάδου ΔΕ Τεχνιτών 
και Χειριστών Καλλιεργητικών Μηχανημάτων και 

δ) σε δύο (2) υπαλλήλους κλάδου ΥΕ Σταυλιτών. 

Η δαπάνη που θα προκύψει από την εφαρμογή της 
παρούσας απόφασης, συνολικού ύψους τριών χιλιάδων 
(3.000,00) Ευρώ, δεν μπορεί σε καμιά περίπτωση να 
υπερβεί το ποσό των εγγεγραμμένων για την αιτία αυτή 
πιστώσεων στον προϋπολογισμό του Ταμείου Διοική- 
σεως και Διαχειρίσεως Αγροκτήματος Πανεπιστημίου 
Θεσσαλονίκης, μη επιτρεπομένης της επιβάρυνσης του 
Προϋπολογισμού Δημοσίων Επενδύσεων. 

Η κατά τα ανωτέρω υπερωριακή εργασία δεν μπο¬ 
ρεί να υπερβαίνει τις εξήντα (60) ώρες ανά υπάλληλο 
μηνιαίως. 

Η απόφαση αυτή ισχύει ένα μήνα πριν από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 79381 α/Β2 (7) 

Υπερωριακή Υπερωριακή απασχόληση προσωπικού ιδι¬ 
ωτικού δικαίου του Ταμείου Διοικήσεως & Διαχειρί¬ 
σεως Αγροκτήματος Πανεπιστημίου Θεσσαλονίκης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ. Α) «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ.... και άλλες 
συναφείς διατάξεις». 

2. Τις υπ’ αριθμ. 2/72757/0022/31.12.2003 και 2/12412/ 
0022/3.3.2006 εγκυκλίους του Γενικού Λογιστηρίου του 
Κράτους «Περί παροχής οδηγιών για την εφαρμογή των 
διατάξεων του ν. 3205/2003» και «Περί παροχής οδηγι¬ 
ών για την υλοποίηση εισοδηματικής πολιτικής έτους 
2006» αντίστοιχα. 

3. Τις διατάξεις του άρθρου 60 του π.δ. 410/1988 «Κώδι¬ 
κας προσωπικού με σύμβαση εργασίας ιδιωτικού δικαίου 
του Δημοσίου των Ο.Τ.Α. και των λοιπών ΝΠΔΔ» (ΦΕΚ 
191/Τ.Α./30.8.1988). 

4. Την υπ’ αριθμ. 2/7093/0022/5.2.2004 κοινή υπουργική 
απόφαση «Επέκταση των διατάξεων του ν. 3205/2003 
στο προσωπικό με σχέση εργασίας ιδιωτικού δικαίου 
που απασχολείται στο Δημόσιο, Ν.Π.Δ.Δ. και Ο.Τ.Α.». 

5. Τα υπ’ αριθμ. Φ.5/133/31.5.2006 και Φ.5/171/26.7.2006 
έγγραφα του Ταμείου Διοικήσεως και Διαχειρίσεως 


Αγροκτήματος Πανεπιστημίου Θεσσαλονίκης, από τα 
οποία προκύπτει ότι η υπερωριακή απασχόληση είναι 
απαραίτητη για την αντιμετώπιση εποχιακών, εκτάκτων 
και επειγουσών υπηρεσιακών αναγκών του Ιδρύματος 
αυτού. 

6. Την υπ’ αριθμ. 1291/16.05.2006 απόφαση Έγκρισης 
Υπερωριακής Εργασίας του Σώματος Επιθεώρησης Ερ¬ 
γασίας (Περιφερειακή Δ/νση Κοινωνικής Επιθεώρησης, 
Κεντρικής Μακεδονίας). 

7. Το γεγονός ότι έχει εγγράφει στον εγκριθέντα 
προϋπολογισμό του Ταμείου Διοικήσεως και Διαχει¬ 
ρίσεως Αγροκτήματος Παν/μιου Θεσσαλονίκης για το 
οικονομικό έτος 2006 πίστωση για κάλυψη δαπανών 
υπερωριακής απασχόλησης (ΚΑΕ 0261), συνολικού ύψους 
εννέα χιλιάδων (9.000,00) Ευρώ. 

8. Την υπ’ αριθμ. 37876/ΣΤ5/26.4.2004 (ΦΕΚ 608/ 
τ.Β'/26.4.2004) απόφαση του Πρωθυπουργού και της 
Υπουργού Εθνικής Παιδείας και Θρησκευμάτων «Κα¬ 
θορισμός αρμοδιοτήτων Υφυπουργών του Υπουργείου 
Εθνικής Παιδείας Θρησκευμάτων», αποφασίζουμε: 

Εγκρίνουμε την υπερωριακή εργασία πέρα από τις 
ώρες της υποχρεωτικής απασχόλησης και μέχρι την 
22η ώρα εκτός Σαββάτου και Κυριακής, μέσα στα όρια 
των πιστώσεων του προϋπολογισμού έτους 2006 του 
Ταμείου Διοικήσεως και Διαχειρίσεως Αγροκτήματος 
Παν/μιου Θεσσαλονίκης, σε πέντε (5) υπαλλήλους με 
σχέση εργασίας ιδιωτικού δικαίου αορίστου χρόνου του 
Ιδρύματος αυτού για το Β' εξάμηνο του 2006 και για 1 ή 
2 ώρες ημερησίως μέχρι να συμπληρωθούν εκατό (100) 
ώρες για κάθε εργαζόμενο. 

Η δαπάνη που θα προκύψει από την εφαρμογή της 
παρούσας απόφασης, συνολικού ύψους δύο χιλιάδων 
(2.000,00) Ευρώ δεν μπορεί σε καμιά περίπτωση να 
υπερβεί το ποσό των εγγεγραμμένων για την αιτία 
αυτή πιστώσεων στον προϋπολογισμό του Ταμείου 
Διοικήσεως και Διαχειρίσεως Αγροκτήματος Παν/μιου 
Θεσσαλονίκης, μη επιτρεπομένης της επιβάρυνσης του 
Προϋπολογισμού Δημοσίων Επενδύσεων. 

Η απόφαση αυτή ισχύει ένα (1) μήνα πριν από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 308417 (8) 

Καθορισμός δικαιολογητικών, θεματικών ενοτήτων και 
διάρκειας εκπαίδευσης απόκτησης βεβαίωσης πα¬ 
ραδοσιακού κρεοπώλη του ή της συζύγου παραδο¬ 
σιακού κρεοπώλη. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

Α) Της περίπτωσης β) της παραγράφου 25 του άρθρου 
4 του ν. 3399/2005 (ΦΕΚ Α' 255) «Ρυθμίσεις θεμάτων 
αρμοδιότητας του Υπουργείου Αγροτικής Ανάπτυξης 

και Τροφίμων - Προσαρμογή στη νέα ΚΑΠ και άλλες 
διατάξεις». 

Β) Του Προεδρικού διατάγματος 126/2000 (ΦΕΚ Α' 111) 
« Όροι και προϋποθέσεις επαγγελματικής εκπαίδευσης 
των υποψηφίων κρεοπωλών και εκδοροσφαγέων». 

Γ) Του Προεδρικού διατάγματος 121/2006 (ΦΕΚ Α' 
122) « Συμπλήρωση και τροποποίηση διατάξεων του 
π.δ. 126/2000 «Όροι και προϋποθέσεις επαγγελματικής 
εκπαίδευσης των υποψηφίων κρεοπωλών και εκδορο¬ 
σφαγέων» (Α' 111)». 

Δ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο 1 του π.δ. 63/2005 (ΦΕΚ Α' 98) «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα». 

Ε) Της υπ’ αριθμ. Υ. 132/11.10.2004 (Α 1533/14.10.2004) 
απόφασης του Πρωθυπουργού και του Υπουργού Αγρο¬ 
τικής Ανάπτυξης και Τροφίμων «Ανάθεση αρμοδιοτήτων 
στον Υφυπουργό Αγροτικής Ανάπτυξης και Τροφίμων 
Αλέξανδρο Κοντό» (ΦΕΚ Β' 1533). 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Α. Ορίζουμε τα δικαιολογητικά απόκτησης βεβαίωσης 
παραδοσιακού κρεοπώλη του/της συζύγου παραδοσια¬ 
κού κρεοπώλη, ως εξής: 

1) Αντίγραφο βεβαίωσης παραδοσιακού κρεοπώλη του 
- της συζύγου. 

2) Πιστοποιητικό οικογενειακής κατάστασης ή ληξιαρ¬ 
χική πράξη θανάτου κατά περίπτωση. 

3) Βεβαίωση του Σωματείου Κρεοπωλών ότι ο/η σύζυ¬ 
γος απασχολείτο στο κρεοπωλείο του/της συζύγου. 

Β. Μορφή και διάρκεια θεωρητικών και πρακτικών 
μαθημάτων 

Για τον-ην σύζυγο παραδοσιακού κρεοπώλη: 

1) Στοιχεία υγιεινής και τεχνολογίας του κρέατος 

2) Υγιεινή τροφίμων και διατροφή του ανθρώπου, 

3) Ανατομική και φυσιολογία των ζώων, 

4) Ζωοτεχνία 

5) Ζωοανθρωπονόσοι και επαγγελματικά νοσήματα. 

6) Κοπή, αποστέωση και παρουσίαση βοείου, χοιρείου 
και αιγοπροβείου σφαγίου. 

Η εκπαίδευση θα πραγματοποιείται στην έδρα των 
Σχολών Επαγγελμάτων Κρέατος ή των οικείων Νομαρ¬ 
χιακών Κτηνιατρικών Υπηρεσιών και θα διαρκεί πέντε 
(5) ημέρες. 

Γ. Τύπος χορηγούμενης βεβαίωσης. 

Ο τύπος της χορηγούμενης βεβαίωσης είναι αυτός 
που περιγράφεται στο υπόδειγμα της παρούσας από¬ 
φασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2006 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 


ΥΠΟΔΕΙΓΜΑ 

Θέση φωτογραφίας Αριθμ. Μητρώου. 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 
ΒΕΒΑΙΩΣΗ 

Η ΣΧΟΛΗ ΕΠΑΓΓΕΛΜΑΤΩΝ ΚΡΕΑΤΟΣ. 
ΒΕΒΑΙΩΝΕΙ 


Ότι ο/η.του 


και της. 

.που γεννήθηκε 

στ. 


την. 

.και κατοικεί 

στ. 


. οδός . 

.αριθμ. 


Παρακολούθησε ανελλιπώς τη θεωρητική και 
πρακτική εκπαίδευση σύμφωνα με το προεδρικό 

διάταγμα. 

.από. 

μέχρι. 

Αθήνα,. 


Ο Διευθυντής της Σχολής 


(Υπογραφή) 

-«- 


Αριθμ. ΥΠΠΌ/ΔΙΜ/3045/85806 (9) 

Άρση άδειας ίδρυσης και λειτουργίας μουσικού 
εκπαιδευτηρίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «Περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ./τος 
«Περί κυρώσεως του εσωτερικού κανονισμού του Ωδείου 
Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/Α/2003). 

γ. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων» (ΦΕΚ 7/Α/1966). 

2. Την υπ’ αριθμ. ΥΠ.ΠΟ/ΓΝΌΣ/49095/30.10.1991 απόφα¬ 
ση «Μεταβίβαση αρμοδιοτήτων Υπουργού και δικαιώμα¬ 
τος υπογραφής «Με εντολή Υπουργού στους Γ εν. Γ ραμ- 
ματείς, Γ εν. Δ/ντές, Προϊσταμένους Δ/νσεων, Τ μημάτων, 
Γραφείων της ΚΎ. του ΥΠ.ΠΟ.» (ΦΕΚ 987/Β/28.11.1991). 

3. Την υπ’ αριθμ. 160/29.3.2006 αίτηση του Δημητρίου 
Πετρίδη. 

4. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Αίρουμε την άδεια ίδρυσης και λειτουργίας της Μου¬ 
σική Σχολής Δημητρίου και Ελένης Πετρίδη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2006 
Με εντολή Υπουργού 
Η Προϊστάμενη της Δ/νσης 
ΒΑΣΙΛΙΚΗ ΜΑΝΙΑΚΑ 
-♦- 

Αριθμ. 8026/17115/116-δ (10) 

Κατάργηση της Λέσχης της Σχολής Αστυφυλάκων. 

Ο ΠΡΟΪΣΤΑΜΕΝΟΣ 
ΕΠΙΤΕΛΕΙΟΥ ΤΟΥ ΑΡΧΗΓΕΙΟΥ 
ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

α. Τις διατάξεις της παρ. 1 του άρθρου 21 του ν. 
1481/1984 «Οργανισμός Υπουργείου Δημόσιας Τάξης». 

β. Τις διατάξεις του άρθρου 90 του Κώδικα Νομοθε¬ 
σίας για την κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(Φ.Ε.Κ. 98 Α'). 

γ. Την υπ’ αριθμ. 8000/8/2-ζ από 28.12.1987 απόφαση 
του Αρχηγού της Ελληνικής Αστυνομίας όπως τροπο¬ 
ποιήθηκε με την υπ’ αριθμ. 8026/2/4-β από 14.12.1994 
όμοια. 

δ. Την υπ’ αριθμ. 8026/2/48-β από 12.7.2006 πρόταση 
της Σχολής Αστυφυλάκων. 

ε. Την υπ’ αριθμ. 7004/5/8-ιε από 17.10.2000 απόφα¬ 
ση του Αρχηγού Ελληνικής Αστυνομίας «Μεταβίβαση 
αρμοδιοτήτων του Αρχηγού Ελληνικής Αστυνομίας σε 
υφιστάμενα υπηρεσιακά όργανα», όπως τροποποιήθη¬ 
κε με την υπ’ αριθμ. 7004/5/8-μ από 1.8.2003 ομοία και 
αντικαταστάθηκε με την υπ’ αριθμ. 7004/5/8-με από 
14.10.2003 όμοια (ΦΕΚ 1558 Β'). 

στ. Την υπ’ αριθμ. 8026/17115/116-γ από 25.9.2006 από¬ 
φασή μας. 

ζ. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Καταργούμε την Λέσχη της Σχολής Αστυφυλάκων. 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2006 

Ο Προϊστάμενος 
ΕΥΣΤΡΑΤΙΟΣ ΚΥΡΙΑΚΑΚΗΣ 

-♦- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στο ΜΑΡΚΑΚΗ ΜΙΧΑΛΗ του ΚΩΝΣΤΑ¬ 
ΝΤΙΝΟΥ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 10957/27.9.2006 απόφαση του Νο¬ 
μάρχη Αθηνών χορηγείται στο ΜΑΡΚΑΚΗ ΜΙΧΑΛΗ του 


ΚΩΝΣΤΑΝΤΙΝΟΥ άδεια άσκησης επαγγέλματος Κοινω¬ 
νικού Λειτουργού. 

Ο Νομάρχης κ.α.α. 

Ο Αντινομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθμ. 21 ( 12 ) 

Κατανομή δύο (2) κενών οργανικών θέσεων Ειδικού Τεχνι- 
κού Προσωπικού (Ε.Τ.Π) σε τμήματα της Α.Σ.ΠΑΙ.Τ.Ε. 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ ΤΗΣ 
ΑΝΩΤΑΤΗΣ ΣΧΟΛΗΣ ΠΑΙΔΑΓΩΓΙΚΗΣ ΚΑΙ 
ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Έχοντας υπόψη: 

1. Το ν. 3027/28.6.2002 (ΦΕΚ 152/τ. Α') «Ρύθμιση θεμάτων 
Οργανισμού Σχολικών Κτιρίων, Ανώτατης Εκπαίδευσης 
και άλλες διατάξεις» και ειδικότερα το άρθρο 4 που 
αναφέρεται στην Ίδρυση Ανώτατης Σχολής Παιδαγω¬ 
γικής και Τεχνολογικής Εκπαίδευσης - Κατάργηση της 
Σ.Ε.Λ.Ε.Τ.Ε. 

2. Την υπ’ αριθμ. 48246/25.5.2004 απόφαση του ΥΠΕ- 
ΠΘ (ΦΕΚ 133/τ. Ν.Π.Δ.Δ.) «Συγκρότηση της Διοικούσας 
Επιτροπής της Α.Σ.ΠΑΙ.Τ.Ε». 

3. Την υπ’ αριθμ. 83902α/Ε5/1.9.2006 απόφαση της 
Υπουργού Εθνικής Παιδείας και Θρησκευμάτων με την 
οποία κατανέμονται στην Α.Σ.ΠΑΙ.Τ.Ε. δύο (2) θέσεις 
Ε.Τ.Π., η πλήρωση των οποίων εγκρίθηκε με την ΔΙΠΠ/ 
ΦΈΓΚΡ. 10/356/13110/16.8.2006 απόφαση της Επιτροπής 
του άρθρου 2 παρ. 1 της αριθμ. 55/1998 Π.Υ.Σ. 

4. Τις ανάγκες των Τμημάτων Εκπαιδευτικών Πολι¬ 
τικών Έργων Υποδομής και Εκπαιδευτικών Πολιτικών 
ΔομικώνΈργων σε Ειδικό Τεχνικό Προσωπικό, γεγονός 
που επισημαίνεται με τα υπ’ αριθμ. 2686/13.3.2006 και 
2287/29.12.2005 έγγραφά τους αντίστοιχα. 

5. Το ότι σήμερα στα ανωτέρω Τμήματα δεν υπηρετεί 
κανένα μέλος Ειδικού Τεχνικού Προσωπικού (Ε.Τ.Π.) 

6. Την υπ’ αριθμ. 16/14.9.2006 (0. 2.2) Πράξη της Διοι- 
κούσας Επιτροπής, αποφασίζουμε: 

Την κατανομή των δύο κενών οργανικών θέσεων Ει¬ 
δικού Τεχνικού Προσωπικού (Ε.Τ.Π.) που κατανεμήθηκαν 
στην Α.Σ.ΠΑΙ.Τ.Ε. με την 83902α/Ε5/1.9.2006 απόφαση 
της Υπουργού Εθνικής Παιδείας και Θρησκευμάτων η 
πλήρωση των οποίων εγκρίθηκε με την ΔΙΠΠ/ΦΈΓΚΡ. 
10/356/13110/16.8.2006 ως εξής: 

Μία (1) θέση Ειδικού Τεχνικού Προσωπικού (Ε.Τ.Π) στο 
Τμήμα Εκπαιδευτικών Πολιτικών Έργων Υποδομής. 

Μία (1) θέση Ειδικού Τεχνικού Προσωπικού (Ε.Τ.Π) στο 
Τμήμα Εκπαιδευτικών Πολιτικών ΔομικώνΈργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2006 

Ο Πρόεδρος Δ.Ε. 

ΚΩΝΣΤΑΝΤΙΝΟΣ ΜΑΚΡΟΠΟΥΛΟΣ 

Αριθμ. 6/2006 (13) 

Έγκριση Εσωτερικού Κανονισμού του Κέντρου «ΕΙΔΙ¬ 
ΚΗ ΠΑΙΔΕΙΑ» με τον τίτλο «ΕΣΩΤΕΡΙΚΟΣ ΚΑΝΟΝΙ¬ 
ΣΜΟΣ ΤΟΥ ΚΕΝΤΡΟΥ ΔΙΗΜΕΡΕΥΣΗΣ ΚΑΙ ΚΟΙΝΩΝΙ¬ 
ΚΗΣ ΦΡΟΝΤΙΔΑΣ». 

Ο ΜΗΤΡΟΠΟΛΙΤΗΣ 
ΘΗΒΩΝ ΚΑΙ ΛΕΒΑΔΕΙΑΣ ΙΕΡΩΝΥΜΟΣ 

Έχοντες υπ’ όψιν: 

1) Τις διατάξεις των άρθρων 4 παρ. 1 και 29 παρ. 2 του 
ν. 590/1977 «Περί Καταστατικού Χάρτου της Εκκλησίας 
της Ελλάδος». 

2) Τας προς το πλήρωμα της Εκκλησίας υποχρεώ¬ 
σεις. 

3) Την υπ’ αριθμ. 581/1994 απόφασιν ημών. 

4) Την από 11.9.2006 απόφασιν του Διοικητικού Συμβου¬ 
λίου του Κέντρου «ΕΙΔΙΚΗ ΠΑΙΔΕΙΑ», αποφασίζομεν: 

Την εγκρισιν του κατωτέρω Κανονισμού του Κέντρου 
«ΕΙΔΙΚΗ ΠΑΙΔΕΙΑ» με τον τίτλο «ΕΣΩΤΕΡΙΚΟΣ ΚΑΝΟΝΙ¬ 
ΣΜΟΣ ΤΟΥ ΚΕΝΤΡΟΥ ΔΙΗΜΕΡΕΥΣΗΣ ΚΑΙ ΚΟΙΝΩΝΙΚΗΣ 
ΦΡΟΝΤΙΔΑΣ». 


ΕΣΩΤΕΡΙΚΟΣ ΚΑΝΟΝΙΣΜΟΣ ΤΟΥ ΚΕΝΤΡΟΥ 
ΔΙΗΜΕΡΕΥΣΗΣ & ΚΟΙΝΩΝΙΚΗΣ ΦΡΟΝΤΙΔΑΣ 

Αρθρον 1. 

Με την υπ’ αριθμ. 581/21.1.1994 απόφαση του Μητροπολί¬ 
του Θηβών & Λεβαδείας Ιερωνύμου (Φ.Ε.Κ. 295Β/21.4.1994) 
ιδρύθηκε το Κέντρο «Ειδική Παιδεία» υπό την εποπτεία 
της Ιεράς Μητρόπολης Θηβών & Λεβαδείας. Τμήμα του 
Κέντρου είναι και το Κέντρο Διημέρευσης & Κοινωνικής 
Φροντίδας. 

Αρθρον 2. 

Σκοπός 

Σκοπός του Κέντρου Διημέρευσης & Κοινωνικής Φρο¬ 
ντίδας είναι η απασχόληση ατόμων των δύο φύλων με 
νοητική υστέρηση ηλικίας 15 ετών και άνω, καθώς και 
η προσφορά φροντίδας που θα δώσει την δυνατότητα 
βελτίωσης της ποιότητας ζωής των ατόμων αυτών. 

Αρθρον 3. 

Έδρα Κέντρου 

Έδρα του Κέντρου ορίζεται ή περιοχή «Τζιμέϊκα» Λιβα¬ 
δειάς με την επωνυμία Κέντρο Διημέρευσης & Κοινωνι¬ 
κής Φροντίδας Παιδιών με νοητική υστέρηση. 

Αρθρον 4. 

Δυναμικότητα 

Το Κέντρο Διημέρευσης & Κοινωνικής Φροντίδας έχει 
δυναμικότητα 15 Α.Μ.Ε.Α., όπως ορίζεται στην υπ’ αριθμ. 
2106/4.7.2006 απόφαση της Νομαρχίας Βοιωτίας. Δέχε¬ 
ται άτομα από τον Νομό Βοιωτίας, εφ’ όσον η μετακί¬ 
νηση των ενδιαφερομένων πραγματοποιείται με ευθύνη 
και φροντίδα των κηδεμόνων τους. 

Αρθρον 5. 

Τμήματα Κατατάξεως & Διακρίσεως 

Τα τμήματα Κατατάξεως και Διακρίσεως των απα- 
σχολουμένων στο Κέντρο Διημέρευσης & Κοινωνικής 


Φροντίδας Α.Μ.Ε.Α. καθορίζονται από την Επιστημονική 
Επιτροπή. 

Αρθρον 6. 

Επιστημονική Επιτροπή 

Την Επιστημονική Επιτροπή αποτελούν η Επιστημονική 
Διευθύντρια του Κέντρου, η Ειδική θεραπεύτρια - Παι¬ 
δαγωγός και η Κοινωνική Λειτουργός του Κέντρου. 

Αρθρον 7. 

Πρόσληψη Προσωπικού 

Η πρόσληψη προσωπικού γίνεται από το Διοικητικό 
Συμβούλιο του Κέντρου με βάσει το υπ’ αριθμ. 395/1993 
(Φ.Ε.Κ. 166Α/1993) Διάταγμα για πλήρη η μερική απασχό¬ 
ληση και αφού εκτιμηθούν τα προσόντα των υποψηφίων. 
Μερικές υπηρεσίες μπορούν να ανατεθούν και σε εθελο¬ 
ντές/ εθελόντριες. Το προσωπικό πρέπει να απαρτίζεται 
από ενήλικα άτομα που χαίρουν καλής υγείας. 

Αρθρον 8. 

Καθήκοντα & Υποχρεώσεις Προσωπικού 

Τα μέλη του προσωπικού υποχρεούνταί: 

• Στην τήρηση του ωραρίου εργασίας όπως αυτό 
ρυθμίζεται στην άδεια λειτουργίας του Κέντρου, 

• Στην υπογραφή παρουσιολογίου κατά την προσέ¬ 
λευση και αποχώρησή τους, 

• Στην ευπρεπή εξωτερική εμφάνιση και στην τήρηση 
των κανόνων υγιεινής, 

• Στην αρμονική συνεργασία μεταξύ τους, 

• Στην έγκαιρη ενημέρωση του οριζόμενου από τό 
Διοικητικό Συμβούλιο Υπευθύνου για την εποπτεία του 
Κέντρου, σε περίπτωση αδυναμίας προσέλευσης στην 
εργασία τους. 

Αρθρον 9. 

Υπεύθυνος Εποπτείας Κέντρου 

Το Διοικητικό Συμβούλιο με απόφαση του αναθέτει 
σε ενα από τα μέλη του την εποπτεία του Κέντρου ως 
προς την λειτουργία του γιά εύλογο κατά την κρίση 
του χρονικό διάστημα. 

Αρθρον10 
Πόροι 

Οι πόροι του Κέντρου προέρχονται από τις υποχρε¬ 
ώσεις των Ασφαλιστικών Ταμείων μετά την υπογραφή 
σχετικών συμβάσεων, από επιχορηγήσεις, δωρεές και 
διάφορες εκδηλώσεις. 

Τηρούνται Βιβλία ταμείου, πρωτοκόλλου, πρακτικών 
κ.λπ. 

Ο Ταμίας εκδίδει γραμμάτια είσπραξης και χρηματι¬ 
κά εντάλματα πληρωμής θεωρημένα από την αρμόδια 
υπηρεσία. Ο Ταμίας εκδίδει τα γραμμάτια είσπραξης 
και πληρωμής βάσει εντάλματος υπογεγραμμένου υπό 
του Προέδρου. 

Αρθρον 11. 

Εισαγωγή ΑμεΑ 

Η Επιστημονική Επιτροπή ελέγχει και αξιολογεί τις 
αιτήσεις των ενδιαφερομένων, λαμβάνοντας υπ’ όψιν το 
είδος τής αναπηρίας, την προσαρμοστικότητα και συ¬ 
μπεριφορά του ενδιαφερομένου καθώς και το οικογενει¬ 
ακό του ιστορικό και εισηγείται σχετικά στο Διοικητικό 
Συμβούλιο καταθέτοντας πρακτικό συνεδρίασης. 

Άρθρον 12. 

Υποχρεώσεις Γονέων & Κηδεμόνων 

Προκειμένου να διευκολυνθεί η λειτουργία του Κέ¬ 
ντρου και να επιτευχθούν οι στόχοι του, οι γονείς και 
οι κηδεμόνες δύνανται να συμμετέχουν οικονομικά σε 
έξοδα του Κέντρου, όπως εκδηλώσεις, προγράμματα 
κοινωνικοποίησης κ.λπ. Το Διοικητικό Συμβούλιο ορίζει 
το ποσό κατά περίπτωση και κατά δυνατότητα (οι μη 
δυνάμενοι εκπίπτουν της οικονομικής αυτής συνεισφο¬ 
ράς). 


Άρθρον 13. 

Κάθετι που δεν έχει προβλεφθεί, αντιμετωπίζεται με 
απόφαση του Διοικητικού Συμβουλίου. 

Εν Λεβαδεία τη 21 Σεπτεμβρίου 2006 
Τα Μέλη 

Η παρούσα πράξις να δημοσιευθεί στην Εφημερίδα 
της Κυβερνήσεως. 

Λεβαδειά, 30 Δεκεμβρίου 2004 
Ο Μητροπολίτης 

ίΟ Θηβών και Λεβαδείας ΙΕΡΩΝΥΜΟΣ 

